Diari Oficial de la Generalitat Valenciana


Sumari del DOGV 6343, del 30-08-2010 (2010/9474)

DECRET 115/2010, de 27 d'agost, del Consell, pel qual es modifica el Decret 100/2007, de 13 de juliol, pel qual es va aprovar el Reglament Orgànic i Funcional de la Conselleria de Governació.
-----------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2010/08/27/115/dof/vci/html**

### Dades del document

Número de DOGV
:   6343

Data del DOGV
:   30-08-2010

Secció del DOGV
:   I. DISPOSICIONS GENERALS

Número del document
:   2010/9474


Data del document
:   27-08-2010

Organisme emissor
:   Conselleria de Governació

Tipus de document
:   Decret

Anàlisi jurídica

 Descriptors 

:   * Conselleria de Governació
    * reglament intern
    * administració regional
    * legislació

DECRET 115/2010, de 27 d'agost, del Consell, pel qual es modifica el Decret 100/2007, de 13 de juliol, pel qual es va aprovar el Reglament Orgànic i Funcional de la Conselleria de Governació. [2010/9474]  
En virtut del Decret 100/2007, de 13 de juliol, del Consell, pel qual es va aprovar el Reglament Orgànic i Funcional de la Conselleria de Governació, esta té competències en matèria de situacions d'emergència, interior, protecció civil, gestió de la unitat del Cos Nacional de Policia adscrita a la Comunitat Valenciana, consultes populars i electorals i desplegament de l'Estatut d'Autonomia de la Comunitat Valenciana.  
Mitjançant el Decret 6/2010, de 25 d'agost, del president de la Generalitat, de modificació del Decret 19/2009, de 3 de novembre, pel qual es determinen les conselleries en què s'organitza l'administració de la Generalitat, s'han atribuït a la Conselleria de Governació les competències en matèria d'escoles de música i escoles d'educands, bandes de música, societats musicals i de la pilota valenciana, a fi de promoure i defendre estos signes representatius de la identitat del poble valencià, contribuint així a la simbiosi de la Comunitat Valenciana amb les seues tradicions musicals i esportives, garantint a les generacions futures el seu coneixement. En conseqüència, és procedent modificar el Decret 100/2007, de 13 de juliol.   
Per tot això, de conformitat amb el que disposen els articles 28.f i 64 de la Llei del Consell, a proposta del conseller de Governació i amb la deliberació prèvia del Consell, en la reunió del dia 27 d'agost de 2010,  
DECRETE  
Article únic. Modificació del Decret 100/2007, de 13 de juliol, del Consell  
Es modifica el Decret 100/2007, de 13 de juliol, del Consell, pel qual es va aprovar el Reglament Orgànic i Funcional de la Conselleria de Governació, en els articles i en els termes que figuren en els apartats següents:  
1. Es modifica la redacció de l'article 1, que queda redactat de la manera següent:  
«La Conselleria de Governació és el departament del Consell al qual correspon exercir les competències en matèria de situacions d'emergència, interior, protecció civil, gestió de la unitat del Cos Nacional de Policia adscrita a la Comunitat Valenciana, consultes populars i electorals, desplegament de l'Estatut d'Autonomia de la Comunitat Valenciana, escoles de música i escoles d'educands, bandes de música, societats musicals i pilota valenciana».  
2. Es modifica la redacció de l'article 5, que queda redactat de la manera següent:  
«El conseller de Governació és l'òrgan jeràrquic superior i la màxima autoritat de la Conselleria i exercix totes les funcions establides en la Llei del Consell, així com qualsevol altra que li atorgue l'ordenament jurídic, en l'àmbit competencial assignat a la Conselleria de Governació.  
El conseller, sota la superior autoritat del Consell, assumix la representació orgànica de la Conselleria de Governació davant de qualsevol classe d'institucions públiques i privades.   
Al seu torn, prèvies les oportunes modificacions legals, assumix les competències en matèria d'escoles de música i escoles d'educands, bandes de música i societats musicals; en especial, les relatives al foment, l'impuls i la promoció estructural, social, econòmica i cultural de les bandes de música, escoles de música i d'educands i societats musicals, la promoció i protecció de l'associacionisme musical, donant suport a les federacions i associacions que perseguisquen la promoció, el desenrotllament, l'ensenyança, la difusió i la protecció de la música, així com l'establiment, entre altres, de les condicions i els mitjans que faciliten l'adquisició d'instruments musicals per associacions sense finalitat lucrativa, i el foment de la construcció, reforma i modernització dels edificis destinats a bandes de música i societats musicals, així com a activitats i a ensenyances musicals no reglades.   
Igualment, prèvies les oportunes modificacions legals, assumix la competència relativa al foment, el suport i la potenciació en tots els ordes, incloent-hi la construcció, la reforma i la millora d'infraestructures corresponents, de l'esport de pilota valenciana, així com la seua tutela, garantint el seu coneixement, desenrotllament, pràctica i difusió dins i fora de la Comunitat Valenciana, i coordinant i ajudant al funcionament de la Federació Esportiva de Pilota Valenciana».   
DISPOSICIÓ FINAL  
Única. Entrada en vigor  
Este decret entrarà en vigor l'endemà de la seua publicació en el Diari Oficial de la Comunitat Valenciana.  
València, 27 d'agost de 2010  
El president de la Generalitat,  
FRANCISCO CAMPS ORTIZ  
El conseller de Governació,  
SERAFÍN CASTELLANO GÓMEZ


Còpia Permalink ELI